Diari Oficial de la Generalitat Valenciana


Sumari del DOGV 9975, del 05-11-2024 (2024/10441)

ANUNCI pel qual se sotmet a informació pública l’expedient de revisió per millors tècniques disponibles (MTD) per al tractament de superfícies amb dissolvents orgànics, segons la Decisió d’execució (UE) 2020/2009 de la Comissió, per a una indústria dedicada a la injecció i pintura de peces plàstiques per al sector de l’automòbil, situada a l’avinguda de la Foia, núm. 32, del polígon industrial Juan Carlos I, d’Almussafes, amb autorització ambiental integrada núm. 319/AAI/CV, titularitat de Plastic Omnium Equipamientos Exteriores, SA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9975

Data del DOGV
:   05-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/10354

CVE
:   UDQU-X-6814-97942

Data del document
:   17-09-2024

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

De conformitat amb el que s’establix en l’article 30 de la Llei 6/2014, de 25 de juliol, se sotmet a informació pública l’expedient número 112/23 IPPC, relatiu a Plastic Omnium Equipamientos Exteriores, SA, amb el NIF Z43923305, que té com a objecte la revisió de l’autorització ambiental integrada per adaptació a les millors tècniques disponibles (MTD) en el tractament de superfícies amb dissolvents orgànics, de conformitat amb la Decisió d’execució (UE) 2020/2009 de la Comissió.

Peticionari: Plastic Omnium Equipamientos Exteriores, SA

Emplaçament: avinguda de la Foia, núm. 32, polígon industrial Joan Carles I, Almussafes (València).

Documentació:

Memòria aplicable de les millors tècniques disponibles (MTD) i quadre resum.

Fitxes CAPCA.

Separata determinació no afecció Reial decret 840.2015, de 21 de setembre.

Declaració responsable Reial decret 840.2015, de 21 de setembre.

Separata sobre substàncies perilloses rellevants.

Informe preliminar de sòls.

Auditoria acústica.

Analítica d’abocaments.

La qual cosa es posa en general coneixement perquè, en el termini de 30 dies hàbils a partir de l’endemà  de la publicació d’este anunci en el *Diari Oficial de la Generalitat Valenciana*, les corporacions i els particulars interessats puguen presentar les al·legacions que estimen convenients.

Durant este termini, els interessats podran examinar la documentació relativa a este expedient en el portal web Expedients en tràmit d’informació pública (article 30 de la Llei 6/2014), situat dins de l’apartat de Control integrat de la contaminació de l’Àrea de Qualitat Ambiental de la Generalitat Valenciana, i l’enllaç del qual és el següent:

<https://mediambient.gva.es/es/web/calidad-ambiental/expedients-en-tramit-d-informacio-publica-artic.-30-de-la-llei-6/2014>

Finalitzat el període d’informació pública, quan siga procedent, s’anunciarà en el *Diari Oficial de la Generalitat Valenciana*  el moment en el qual podrà consultar-se en la pàgina web de la Conselleria de Medi Ambient, Infraestructures i Territori l’informe relatiu a les al·legacions presentades.

  

València, 17 de setembre de 2024

Jorge Blanco Coll

Director general de Qualitat i Educació Ambiental